വിദ്യാര്ത്ഥികള്ക്ക് സര്ട്ടിഫിക്കറ്റുകള് ലഭിച്ചില്ല: ഒബിസി സ്കോളര്ഷിപ്പ് തീയതി നീട്ടണമെന്ന് ആവശ്യം Graduation തിരുവനന്തപുരം: സംസ്ഥാനത്ത് പിന്നാക്ക വിഭാഗത്തില്പെട്ട വിദ്യാര്ത്ഥികള്ക്ക് വിദേശപഠനത്തിനായി നല്കുന്ന ഒബിസി സ്കോളര്ഷിപ്പിന് അപേക്ഷിക്കാനുള്ള അവസാന തീയ്യതി നീട്ടണമെന്ന ആവശ്യവുമായി വിദ്യാര്ഥികളും രക്ഷിതാക്കളും.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ സ്കോളര്ഷിപ്പ് അപേക്ഷ സമര്പ്പിക്കാനുള്ള അവസാന തീയതി ഇന്ന് അവസാനിക്കുകയാണ്. എന്നാല് അപേക്ഷയോടൊപ്പം സമര്പ്പിക്കേണ്ട സര്ട്ടിഫിക്കറ്റുകള് സര്ക്കാര് ഓഫീസുകളില് നിന്ന് യഥാസമയം ലഭ്യമാകാത്തതിനാലാണ് അപേക്ഷാതീയതി നീട്ടണമെന്ന ആവശ്യം ഉയരുന്നത്. സെപ്റ്റംബര് 6 മുതല് ആണ് അപേക്ഷ സമര്പ്പിക്കാനുള്ള അവസരം നല്കിയത്. കോവിഡ് പ്രതിസന്ധിയെത്തുടര്ന്ന് പല സര്ക്കാര് ഓഫീസുകളില് നിന്നും യഥാസമയം ആവശ്യമായ സര്ട്ടിഫിക്കറ്റ് ലഭിച്ചില്ല. സ്കോളര്ഷിപ്പ് അപേക്ഷയോടൊപ്പം കുടുംബത്തിന്റെ വരുമാന സര്ട്ടിഫിക്കറ്റും കുട്ടിയുടെ ബാങ്ക് അക്കൗണ്ടും നല്കണം. പലസ്ഥലങ്ങളിലും ബാങ്കും സര്ക്കാര് ഓഫീസുകളും കോവിഡ് വ്യാപനത്തെ തുടര്ന്ന് അടഞ്ഞു കിടന്നതിനാല് പലര്ക്കും സര്ട്ടിഫിക്കറ്റുകള് ലഭ്യമായിട്ടില്ല. ബാങ്കുകളിലെ തിരക്കു കാരണം അക്കൗണ്ട് എടുക്കാന് ഒരുമാസത്തോളം ആകുമെന്നും വിദ്യാര്ഥികള് ചൂണ്ടിക്കാട്ടുന്നു. സ്കോളര്ഷിപ്പ് തീയതി നീട്ടി നല്കിയില്ലെങ്കില് പലര്ക്കും ആനുകൂല്യം നഷ്ടമാകും. പ്രത്യേക അറിയിപ്പ്: കോവിഡ് മഹാമാരിയുടെ രണ്ടാം വരവിന്റെ കാലത്ത് എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹിക അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് തത്വമയി ന്യൂസ് അഭ്യര്ത്ഥിക്കുന്നു. ഓര്ക്കുക ഒന്നിച്ചു നിന്നാല് നമുക്കീ മഹാമാരിയെ തോല്പ്പിക്കാനാവും. സര്ക്കാര് നിര്ദ്ദേശങ്ങള് പാലിക്കാം, നമുക്ക് മഹാമാരിയെ ഒന്നിച്ചു നേരിടാം. വാക്സിന് എടുത്തും, സാമൂഹിക അകലം പാലിച്ചും, മാസ്ക് ധരിച്ചും ഈ മഹാമാരിയെ നമുക്ക് എത്രയുംവേഗം വേരോടെ പിഴുതെറിയാം. BreakTheChain CovidBreak IndiaFightsCorona